NETFLIXOVA DOKUMENTARNA SERIJA
Prije godinu dana Joshua Guimond nestao je iz stana blizu Sveučilišta...
Student St. John'sa nestao je prije pet godina...
Ovaj je tjedan 15. godišnjica Joshevog nestanka...
Student druge godine nestao je na povratku sa zabave.
Otad ga nitko nije vidio.
Mislim da je Josh imao tajne kao svi drugi.
Ali nije me briga što je Josh radio.
Samo želimo naći prijatelja.
9. STUDENI 2002.
SVEUČILIŠTE ST. JOHN'S COLLEGEVILLE, MINNESOTA
Te je večeri Joshua bio na zabavi u kampusu, igrao je poker s prijateljima.
JOSHUINA PRIJATELJICA
Došao je na zabavu oko 23.30.
Negdje prije ponoći,
ljudi su primijetili da Josha nema.
ISTRAŽITELJ
Neki su vidjeli muškarca kako odlazi, ali nisu bili sigurni je li to Josh.
Samo je otišao.
JOSHUINA PRIJATELJICA
I nema objašnjenja.
ISTRAŽIVAČKI NOVINAR
Samo je nestao.
- Matura. - Da.
Ponosio se svojim govorom.
Naporno je radio na njemu.
Sjećam se. Da.
Tad su on i Katie pomagali na Paraolimpijadi.
- Da! To sam zaboravila. - Da. To je... Da.
- Evo Katie i Josha na maturalnoj. - Lijepo.
Ova mi se jako sviđa.
Naš su prvi par blagajnica maturanata Katie Benson
u pratnji predsjednika maturanata Josha Guimonda.
Josh i ja odrasli smo i išli u školu zajedno.
U drugom razredu počeli smo hodati,
bio je moja srednjoškolska ljubav.
Bio je vrlo zgodan. Plav s plavim očima.
Nadaren za sport. Imao je sjajan smisao za humor.
Mnogi nisu vidjeli tu njegovu stranu
jer je na van bio samouvjeren i ozbiljan učenik.
Ajme, pogledaj koliko je ozbiljan ovdje.
Oboje izgledate mrzovoljno.
- Svi se ostali smiju. - Svi se ostali smiju.
Josh i ja upoznali smo se u drugom razredu
i zbližili se pri kraju srednje škole.
Ostali smo bliski i nakon srednje.
Josh je proglašen učenikom iz razreda koji ima najviše izgleda da uspije.
I doista vjerujem da bi uspio.
Josh se volio zabavljati, bio je društven.
Uvijek je bio veseo i prepametan za svoje dobro.
JOSHUINA MAJKA
Prije 13 godina, od samoga početka označeni smo kao posebna generacija.
Bili smo generacija 2000. godine.
Josh je želio postati pravnik.
Već kao dijete tako je razgovarao s vama.
JOSHUIN OTAC
Uvijek je nešto ispitivao.
Društvo će se možda mijenjati, ali kvalitetni profesori uvijek će ostati.
Kandidirao bi se za predsjednika čim navrši 35 godina.
Hej, Josh!
Nakon preddiplomskog studija namjeravao je diplomirati pravo
i postati odvjetnik.
Zatim bi postao političar, a onda i predsjednik.
Odlučili smo pohađati slične fakultete.
Upisala sam ženski fakultet St. Benedict,
a on Sveučilište St. John's,
sveučilište samo za muškarce.
Kampusi su bili odvojeni, ali predavaonice su zajedničke,
stoga smo mogli skupa ići na predavanja i nastaviti našu vezu.
Na drugoj godini išao sam na simulirana suđenja s Joshem,
koji je tad bio brucoš na St. John'su.
Josh se brzo pokazao osobom kojoj mogu vjerovati,
vrlo inteligentnom i nezahtjevnom osobom.
Kako smo se bolje upoznavali, shvatili smo da smo vrlo slični.
JOSHUIN PRIJATELJ
Tijekom moje zadnje godine bili smo cimeri.
U trenutku nestanka bio sam mu jedan od najboljih prijatelja.
Posljednji put vidio sam Joshuu tjedan prije
na simuliranom suđenju na Sveučilištu Macalester.
Osvojio je niz nagrada. Pohvalio sam ga,
rekao mu da ga volim i da se vidimo sljedeći put.
I to je bilo to.
9. STUDENI 2002.
U subotu, 9. studenog 2002.
Josh i ja bili smo na brunchu
kad nas je Katie pozvala da se te večeri dođemo družiti s njom i njenim cimericama.
Ja sam bio za druženje s njima,
ali Josha su neki drugi prijatelji
pozvali na poker u nečijem stanu.
Posljednji put vidio sam ga nakon večere,
oko 18.30, 19 sati.
Bio je s prijateljem Alexom u našem stanu.
Rekao sam da idem, Josh je odgovorio: „Dobro, zabavi se.”
Rekao sam: „I vi uživajte, vidimo se poslije.” I to je bilo to.
Napustio sam Katiein stan oko dva sata ujutro.
Otišao sam kući i primijetio da Josh nije u svojoj sobi.
Pretpostavio sam da je još na zabavi.
Iduće jutro
još se nije vratio.
To mi je bilo čudno.
Provjerio sam AOL Instant Messenger, Josh nije bio na mreži više od 12 sati.
Pitao sam se gdje je.
Čuo sam se s Gregom i Alexom jer je s njima bio prethodne večeri,
ali nisu znali gdje je.
Oko dva ili tri sata poslijepodne
Nick me nazvao i pitao gdje je Josh jer je propustio pripremu za suđenje.
To nije bilo nalik njemu.
Znala sam da nešto nije u redu, da mu se nešto dogodilo
ili ga je nešto spriječilo da se vrati jer on to ne bi svojevoljno propustio.
Bila sam jako zabrinuta.
U nedjelju navečer, 10. studenog u 22.30, nazvao me prodekan za studente
i rekao mi da moram prijaviti nestanak sina.
„Prijatelji ga nisu vidjeli od sinoć.”
ČETVRTI RAZRED
Izuzetno sam se uplašila.
NJEMAČKA
Odmah sam znala da je situacija ozbiljna.
U takvom trenutku niste promišljeni.
Sin jedinac vam je nestao.
Ne znate što biste.
Joshuina majka prijavila je njegov nestanak
desetog studenog u 23.42.
NAREDNIK URED ŠERIFA OKRUGA STEARNS
Izvršili su pretragu njegovog stana.
Zapravo su ga samo razgledali.
Soba nije bila zaključana.
Tražili su znakove borbe...
ŠERIF OKRUGA STEARNS
...ili zločina.
NAZOVI MAMU!
Također, oproštajnu poruku
ili bilo kakvu naznaku kamo je otišao.
Ali bila je to normalna studentska soba.
Televizor je bio uključen.
Nije bilo ničeg neobičnog ili što bi sugeriralo na kriminal.
Pretražili su njegove stvari, poput novčanika.
Ako je spakirao torbu, možemo naslutiti da je svojevoljno otišao na duže vrijeme.
Ključevi su mu bili u sobi.
Auto mu je također bio na mjestu gdje sam se sjećao da ga je parkirao.
Dakle, nije vozio nikamo.
Našao sam Josheve naočale i kutiju za leće.
Mislim da ćete to sigurno ponijeti da odlučite započeti novi život drugdje.
Leće su mu trebale za kretanje.
Kako je kutija za leće bila otvorena i prazna,
zaključili smo da je još negdje u kampusu.
Nije upućivalo na nešto loše.
Nije neobično da mladi prenoće izvan doma.
Ispitali smo Joshuine prijatelje i cimere
u svrhu rekonstrukcije njegovih kretanja prije nestanka.
Josh i njegovi prijatelji bili su u njegovom stanu u domu St. Maur.
Izašli su i zaputili se na zabavu na adresi Metten Court 75,
udaljenoj pet minuta hoda.
Znamo da je Josh u 23.06 prislonio svoju karticu za ulazak u stan.
Pretpostavljamo da se vratio uzeti još piva.
To je bio posljednji put da je ušao svojom karticom.
Sveučilište St. John's ima mali kampus.
Ima 2000 studenata.
Zgrade nisu mnogo udaljene.
Joshuin dom, St. Maur,
nalazi se u središnjem dijelu kampusa.
Stanovi Metten Court, gdje je bila zabava,
nalaze se na sjevernom rubu kampusa.
Između te dvije zgrade proteže se jezero, ne možete doći ravno od jedne do druge.
Pokeraška večer bila je malo okupljanje s deset do 12 mladih ljudi.
Neki su površno poznavali Josha,
a neki su ga tek upoznali te večeri.
Rekli su da je došao između 23.30 i ponoći,
da je popio nekoliko pića i kartao.
Razgovarala sam s mnogima koji su bili na pokeraškoj večeri s njim.
Opisali su ga...
Bio je raspoložen.
Sjajno se provodio, zbijao je šale.
Bio je onakav kakav je inače.
Neki su procijenili da je bio pijan,
a drugi da je bio dovoljno priseban
da može hodati, razgovarati i kontrolirati se.
U jednom trenutku vidjeli su da Joshua ustaje od stola,
ali nitko nije obraćao pozornost kamo ide.
Prema sudionicima pokeraške večeri,
ustao je i otišao, a da ništa nije rekao.
Jedna je osoba rekla da je mislila da je otišao na zahod.
Ulazna vrata stana i kupaonica bili su otprilike u istom smjeru,
stoga netko tko ne pazi ne bi znao kamo je otišao.
Ne sjećam se da je to učinio ikad prije,
samo otišao bez pozdrava.
Josh kojeg sam poznavala rekao bi ljudima s kojima je došao da odlazi.
Prve noći istrage
angažiran je pas tragač da slijedi Joshev miris.
Trag je vodio na stazu od stanova Metten Court
do doma St. Maur
i nestao negdje na pola puta.
U vrijeme Josheva nestanka
bio sam zadužen za kriminal i sudstvo u listu St. Cloud Times iz St. Clouda.
POTRAGA ZA STUDENTOM SJU-A
Nekoliko sati nakon Josheva nestanka
saznao sam za slučaj nestale osobe na Sveučilištu St. John's.
Vrlo brzo doveli su pse tragače.
Jedan od njih došao je do mjesta na mostu
na putu od kartanja do Josheva stana.
Otkrili su dva svjedoka.
Tijekom istrage identificirali smo dva svjedoka, studente,
jedan sa St. John'sa, druga sa St. Bena.
Dakle, dečko i cura.
Između 00.15 i 00.30 hodali su prema stanovima Metten Court.
Blizu pješačkog mosta kod jezera Stumpf
primijetili su čovjeka u sivoj vesti i trapericama
čiji je opis odgovarao Joshui.
Nastavili su dalje, a kad su se osvrnuli drugi put,
više ga nisu vidjeli.
To je bilo otprilike kad je Josh otišao s tuluma.
Smatra se da je to bio Josh.
Svjedoci nisu vidjeli ništa drugo,
druge ljude, automobile, ništa što bi dalo naslutiti što se dogodilo.
Samo je ispario.
Nije bilo nikakvih tragova.
Sad je tu, sad ga više nema.
Josh je nestao. Prijatelji nisu znali gdje je.
Nitko ga nije vidio.
Jako sam se zabrinula
jer to nije bilo nalik Joshu.
11. STUDENI 2002. JOSHUA JE NESTAO PRIJE 36 SATI
U potrazi su sudjelovale brojne agencije.
Istragu je vodio ured šerifa okruga Stearns.
U potrazi je pomagala i Nacionalna garda
jer je sveučilišni kampus, kuda se studenti kreću, relativno malen,
ali područje u vlasništvu St. John'sa je golemo.
Sveučilište St. John's privatni je kampus na stotinjak hektara
u ruralnom području okruga Sterns.
To je veliko područje, od močvara i jezera
do gustih šumovitih brda.
12. STUDENI 2002. JOSHUA NESTAO TRI DANA
U utorak su doveli konje i pretražili kampus i jaruge.
Trećega dana, u srijedu,
dali su nam da sudjelujemo u potrazi. Podijelili su nas u grupe.
- Trebamo natrag ovuda. -Što?
Idemo prema mostu.
Tražio sam ga hodajući po kampusu.
Ondje su bile stotine ljudi.
To je bila najbrojnija potraga koju sam vidio.
Vjerojatno najveća potraga u povijesti okruga.
Bio sam jako uplašen
jer smo u tom grmlju tražili bilo kakav trag prijatelja,
a nismo našli ništa.
Silno sam htjela da ga nađu, da doznam što mu se dogodilo.
Samo ga nisam htjela ja pronaći.
Joshua Guimond još je nestao...
Dosta rano pozvan je FBI.
Policija u Minnesoti i Wisconsinu istražuje potresne misterije.
U vrijeme Josheva nestanka nestala je još nekolicina studenata.
Svi su bili slične dobi i nestali su noću.
Jesu li nestanci povezani?
Postojala je teorija da serijski ubojica putuje uz rijeku Mississippi,
otima i ubija te ljude.
Chris Jenkins nestao je nakon zabave za Noć vještica
u ovom baru u Minneapolisu.
Šest dana poslije, Michael Noll, 22-godišnji student,
nestao je nakon proslave svoga rođendana u Eau Claireu.
NETKO ZNA.
Sve su to bili mladići.
Uspješni, vrijedni i ambiciozni ljudi poput Josha.
...svi u krugu od 160 km od Minneapolisa.
Ali još dva ključna elementa povezuju ove slučajeve,
alkohol i voda.
Nestanci Michaela Nolla i Chrisa Jenkinsa gotovo u isto vrijeme
unijeli su zbrku u Joshev slučaj
koje možda ne bi bilo bez toliko drugih slučajeva.
SAMO ŽELIMO NAĆI JOSHA
Povezivanje stvari koje nisu povezane može ozbiljno naštetiti istrazi.
Policija i FBI tvrde,
iako nisu isključili povezanost,
da nema dokaza da su nestanci povezani.
Jesu li priče povezane?
Jedino što trenutno svi znamo jest da njihovoj djeci nema traga.
U početku potrage dovedena je pseća jedinica
i pas nas je odveo do vode uz most.
Pitanja su bila je li upao u vodu ili sišao do nje?
Je li bio pijan, pa se spotaknuo? Možda je u vodi.
Potraga je uključivala povlačenje dna, ronioce
i brodove s hidroakustičnim uređajima.
Prizor povlačenja mreže po tom jezeru
moje je najnestvarnije i najgore sjećanje.
JEZERO STUMP
Tražim najboljeg prijatelja, za kojeg sumnjaju da je na dnu jezera.
Bilo mi se teško pomiriti s tom nesvakidašnjom, ozbiljnom situacijom.
No kako je nastupila zima,
voda je bila vrlo hladna,
ponegdje se i rano smrzavala.
Ako je Josh bio u vodi,
postajala je bojazan da tijelo neće isplutati van dok ne zatopli.
NEUSPJEŠNA PRETRAGA
Obustavili smo potragu u vodama
i čekali proljeće.
JEZERO STUMPF
Dolaskom zime javila se frustracija
jer se činilo da su sve aktivnosti vezane uz potragu stale.
Kao da više nemamo gdje tražiti.
Osjećala sam se bespomoćno.
DOM ST. MAUR
Iz administracije su pitali bih li pristao da netko drugi zauzme Joshevu sobu.
Odbio sam, nisam to želio.
Smatrao sam da je to užasna zamisao.
Bilo je teško gledati samo zatvorena vrata
koja su me podsjećala da je to bila Josheva soba.
Ne znam kako sam uspjela završiti taj semestar.
Bilo je nezamislivo.
Slušali smo jedan kolegij zajedno.
Nisam se vratila na njega.
Guimond je posljednji put viđen oko ponoći.
Organiziran je niz potraga, ali nema mu traga.
Obitelj je molila policiju da poduzme više.
Josh je negdje živ.
Nismo pronašli tijelo, nemamo razloga misliti da je mrtav.
Iskreno, Brian nije bio zadovoljan smjerom u kojem smo vodili istragu,
tempom istrage
i našom pozornošću na istragu.
Tražio je odgovore o sudbini svoga sina.
29. PROSINAC 2002. NESTAO PRIJE 50 DANA
Tad je obitelj dovela svoga tragača da pomogne u potrazi.
Ovo je drugi, treći put da je ovdje?
Ti tragači nerijetko znaju nanjušiti osobu
dugo nakon nestanka.
Tjednima i mjesecima poslije.
Pas je pratio Joshuin miris od Metten Courta do jezera Stumpf,
zatim do Josheva stana u domu St. Maur
pa do Opatije svetog Ivana
Sveučilište St. John's posebna je institucija.
To je crkveni fakultet.
U kampusu je samostan, a neki su redovnici profesori.
U vrijeme Josheva nestanka izlazile su mnogobrojne vijesti
o zbivanjima u samostanu, odnosno Opatiji svetog Ivana.
Nove optužbe za seksualno zlostavljanje od strane klera u Opatiji sv. Ivana.
Danas su na okružnom sudu podnesene dvije tužbe
za zlostavljanje studenata prije oko 40 godina.
Istupila je još jedna žrtva,
tvrdi da ga je redovnik napastovao na kampusu.
Ovo je četvrta optužba protiv redovnika Opatije sv. Ivana.
Prije nestanka, Josh i ja razgovarali smo o seksualnom skandalu u opatiji.
Josh je bio bijesan.
ZLOSTAVLJANJE SE ZATAŠKAVALO
Bio je jako uzrujan što se to zataškavalo.
Brian je rekao kako misli da je Joshua istraživao te seksualne prijestupe
za potrebe znanstvenoga rada.
Pregledali smo mu računalo.
Bilo je drugih radova,
ali nisam našao ništa vezano uz to.
Kad ih je tragač doveo do opatije...
Pokazuje ovamo.
...kad je zašao u osjetljivija područja,
u pravilu zatvorena za javnost,
zvali su nas iz St. John'sa da nešto poduzmemo.
Vidite li kamo želi ići?
Brian Guimond želio je ući u opatiju,
ali im je pristup zabranjen.
Poslije su zvali nas
i uspjeli smo ishoditi dozvolu da pretražimo opatiju sa psom.
Sad se želi vratiti onamo, u opatiju.
Pas je ubrao Joshev miris u opatiji, kod stražnje strane,
ali nije pronađen nikakav dokaz.
Tragači mogu biti dresirani za lociranje i praćenje starih mirisa
te pronalazak ljudskih ostataka,
ali nisu uvijek točni.
Tad smo imali određenu zadršku prema psu u pitanju.
U ovom samostanu u sklopu kampusa živi desetak svećenika pedofila.
Istraga ih zasad nije uspjela povezati s Guimondovim nestankom.
Ako je Joshui naudio
netko tko je povezan s kampusom,
nikad ga nećemo naći.
Čak ni tijelo. Nikad, jer su izuzetno tajnoviti.
U sjaju večernjega svjetla...
Pitam se hoću li ga ikad vidjeti
ili saznati što mu se dogodilo.
Ovako zvuči obitelj koja se nada i moli za nešto izgubljeno.
Ostali koji su nestali u to vrijeme pronađeni su.
Tijelo studenta Chrisa Jenkinsa pronađeno je u veljači 2003. godine.
Mjesec dana poslije pronađeno je tijelo Michaela Nolla.
Chris Jenkins i Michael Noll pronađeni su u vodama
blizu mjesta nestanka.
Utvrđeno je da smrti dvojice studenata nisu povezane s Joshevim nestankom.
Kad su pronašli druge studente,
povećale su se zle slutnje vezane uz Joshev nestanak.
GDJE JE JOSH?
Budući da su Chris Jenkins i Michael Noll pronađeni u vodi,
činilo se da ćemo naći i Josha.
Kad je stiglo proljeće,
pretpostavka je bila, ako je Josh u jezeru,
da će zbog plinova u tijelu isplutati na površinu kad se voda zagrije.
Sjećam se razgovora s Katie
kad je rekla da ne voli gledati led na površini jezera
jer će ga zarobiti ako je unutra.
Nije htjela ni da se led topi jer bi u toplijoj vodi mogao isplutati,
a ni to nije željela.
Bilo je to vrlo stresno i napeto vrijeme.
Stalno se pitate je li danas taj dan.
U proljeće policija je odmah počela pretraživati vodu
i okolno područje,
uz opetovane zarone u više vodenih površina.
Sjećam se da je Brian pretraživao jezera.
Radio je to u kajaku.
I stalno me mučila misao:
„Što ako tijelo ispluta pored kajaka?”
Što biste učinili da ste otac?
Da je njihova teorija točna, našli bismo ga na vodi.
Došli bismo i ugledali ga. Kraj priče.
Ali nije bilo tako.
Kad su završili potragu,
policija je zaključila da Joshua nije u vodi.
Nakon što Joshuino tijelo nije isplutalo
razvio se niz teorija što mu se dogodilo.
Najzastupljenija je bila
da je Joshu naudio neki njegov poznanik ili bliska osoba.
Možda prijatelj. Možda cimer.
Tijekom istrage, jedan Joshev cimer rekao nam je
da je čuo svađu između Nicka i Josha
ranije te noći, prije nego što je nestao.
Svađali su se oko Katie.
Bili smo u vezi četiri i pol godine,
ali do druge godine studija
Josh i ja odlučili smo raskinuti.
Nestao je tek nekoliko mjeseci nakon prekida.
Odmah nakon Josheva nestanka
mnogo se nagađalo jesu li Nick i Katie u vezi,
jesu li imali romantične odnose,
krije li se tu motiv da netko naudi Joshu
ili je Josh bio ljut što su započeli vezu ubrzo nakon što su Josh i Katie prekinuli.
Postojala je određena privlačnost između Nicka i mene.
Razmišljali smo o vezi.
Bili smo bliski.
Razgovarali smo o vezi koja bi bila više od prijateljske,
ali ne bih to nazvao romantičnim odnosom.
Poljubili smo se par puta i odlučili:
„Znaš što? Bolje da ne ulazimo u ovo sad.”
Katie i Nick oboje su spomenuli u svojim izjavama
da su razgovarali o Nickovoj želji da bude s Katie.
Nick je privukao našu pozornost
i zato što se njegov slijed događaja te večeri
nije poklapao s Katienom izjavom.
Nick nam je rekao da je otišao od Katie oko 2.30.
Zapis s kartice pokazuje da je otključao svoj stan
u 2.42 ujutro 10. studenoga.
Katie nam je izjavila da je otišao oko jedan, 1.30.
Dakle, imamo rupu dulju od sat vremena,
a vožnja između dva kampusa traje sedam do deset minuta,
pogotovo u to doba noći.
Dakle, njegova izjava tad se nije podudarala s Katienom.
Tražili smo Nicka da ide na poligraf.
Prvo je rekao da će razmisliti,
a kad je poligraf zakazan, odlučio je da ipak neće pristati.
Odbio sam jer to nikome ne bi pomoglo.
Poligrafi nisu pouzdani i bojao sam se krivih očitanja.
S razlogom ih ne priznaju na sudu.
Ne mislim da je neuobičajeno ili sumnjivo
da ga netko u takvoj situaciji odbije.
No činjenica da ga je naknadno otkazao
detalj je koji moramo uzeti u obzir.
Nikad mi nisu izravno rekli da sam sumnjivac.
Nisam imao veze s Joshevim nestankom
i znao sam da idu u krivom smjeru
jer sam za taj smjer mogao biti siguran da je pogrešan.
Nisam pridavala značaj toj teoriji.
Razmišljala sam, ako će nastaviti istraživati Nicka,
ako će ga i dalje smatrati glavnim sumnjivcem, ne tražiti drugdje,
onda nećemo naći Josha.
Prva mi je pomisao bila da se desila nekakva nesreća
i da je netko tko je umiješan možda pokušao sve to sakriti
u strahu od mogućih posljedica.
Odmah sam od nekih ljudi na zabavi
koji su ga vidjeli taman prije nestanka
dobio onaj nekakav osjećaj: „Govore li mi cijelu istinu?” Znate?
Ili postoji nešto... nepoželjno,
neki neugodan događaj za koji ne žele da se dozna
i koji nikome neće ispričati?
To me uvijek mučilo.
To su mladi sa životnim ciljevima.
Pred njima je čitav život.
Čak i ako znaju da se nešto desilo,
moraju štititi svoju budućnost.
To bi mogao biti motiv da nešto sakriju ili prešute.
Ali da se nešto desilo na zabavi,
nemoguće je ušutkati deset do 12 ljudi.
Vjerujem da sudionici zabave znaju više nego što daju do znanja.
Kažu: „Josh je ustao, rekao da ide na zahod i nikad se nije vratio.”
I nitko se nije zapitao gdje je.
Meni to nema smisla.
Nisu rekli sve.
U danima nakon početka istraživanja Josheva kretanja
istražitelji su još tražili dodatne fizičke dokaze.
Nakon one prve pretrage,
policajci nisu uklonili računalo, tvrdi disk ili tako nešto
iz Joshuine sobe.
Nisu imali razloga vjerovati da računalo sadrži išta korisno,
a u skladu s početnim smjerom istrage.
Brian nam je omogućio pristup računalu
i otkrili smo da je netko koristio internetski čistač
nekoliko dana nakon nestanka.
U 2002. internetski je čistač bio program koji se mogao preuzeti i instalirati
na uređaj, a koji je omogućavao da se datoteke
privremeno ili trajno izbrišu s tvrdog diska.
Takav čistač prethodno nije korišten na njegovom računalu,
stoga nam je to bilo sumnjivo
i nešto što smo htjeli rasvijetliti.
To se nije uklapalo u Josheve računalne navike.
Nakon Josheva nestanka,
nisu zapečatili njegovu sobu.
Svatko je mogao ući.
Stoga je Brian odlučio da odnese sve njegove stvari
dva tjedna nakon nestanka, mislim.
Svi iz stana imali su pristup njegovom računalu
i svemu ostalom.
Pazio sam da ne diram njegovo računalo.
Nisam htio ništa kontaminirati
jer sam ga smatrao važnim,
nisam htio petljati po njemu.
Čudno je da nekoliko dana nakon nestanka osobe
netko drugi izbriše datoteke s računala nestale osobe.
Ne znamo tko je to bio ni kakve datoteke.
Stoga smo slutili da računalo krije nešto više.
Sve smo radili skupa. Otišli na studij, započeli novo poglavlje naših života,
mislila sam da ćemo i diplomirati zajedno.
Dugo mi je trebalo da shvatim i prihvatim da je Josh nestala osoba.
Stalno sam očekivala da se pojavi na predavanju ili pravnim vježbama
ili samo da se vrati u kampus.
Dugo mi je trebalo da prihvatim činjenicu da se možda neće vratiti.
Bio mi je najbolji prijatelj, poput obitelji u kampusu.
Još se sjećam promocije 2003. godine.
Jasno, većina nazočnih bila je sretna, to je radostan dan.
Ja nisam.
Samo sam čekao da završi.
STUDENTI SE PRISJEĆAJU GUIMONDA
Jako mi je nedostajao.
Kao da sam izgubila dio sebe.
Bili smo jako bliski i...
Osjećala sam se malo izgubljeno bez njega.
Prošlo je pet godina otkako je student St. John'sa zadnje viđen.
Nitko ne zna što se dogodilo Guimondu.
Ipak, obitelj i prijatelji nadaju se njegovu povratku.
Sad je gore.
Gore je jer obilježavamo petu godišnjicu njegova nestanka,
a nemamo pojma što se dogodilo ili gdje je.
POLICIJSKA POSTAJA
Budući da nas tijekom istrage
ništa nije usmjeravalo prema određenom zaključku,
sve su opcije uzimane u obzir.
NESTALA OSOBA
Točnije, 2008. godine
počeo sam istraživati Joshevo računalo.
Razni su ljudi pregledali tvrdi disk,
ali 2008. godine
nova tehnologija omogućila mi je
novi pogled, neke drukčije mogućnosti.
Odnio sam tvrdi disk u BCA i spojio ga na njihovu analitiku.
Otad je to računalo najvažniji dio istrage.
Otkrili smo da je internetski čistač otkriven u Joshevu računalu 2002. godine
izbrisao samo povijest pretraživanja, kolačiće, takve stvari.
Ne bi uništio hrpu podataka.
I dalje smo imali veliku većinu sadržaja računala.
Pregledali smo e-poštu i našli tek svakodnevne normalne poruke
kakve očekujete na računalu studenta.
Ono što mi je privuklo pozornost kao mogući ključ rješavanja slučaja
bilo je vrijeme koje je provodio na Yahoo! Personalsu.
Identificirali smo tri profila za koje mislimo da ih je koristio Josh.
Jedan sadrži dio njegova imena i njegov poštanski broj.
U druga dva predstavljao se kao žensko.
Jedan se zvao CoochieCoo2002, a drugi GwenGirlBigJugs.
Poslije smo ispitivanjem pojedinaca otkrili
da se dopisivao s muškarcima predstavljajući se kao djevojka.
Pregled Joshuina računala
daje naslutiti da je imao tajne.
Neke stvari u računalu mogu vas navesti na zaključak
da je tražio nekakve neobavezne susrete
i upoznavanje s ljudima, što je skrivao od prijatelja.
Možda je istraživao svoju seksualnost,
ali istovremeno, pornografija koju je gledao ili imao na računalu
bila je na spektru od heteroseksualne do homoseksualne pornografije.
Nitko od ispitanih nije imao informacije, slutnje ili indikacije
da je homoseksualac ili transrodan.
Ne mislim da je Josh bio gej, nikad nije odavao takav dojam.
Nisam znala da istražuje takve stvari
dok smo bili zajedno.
Nisam primijetio naznake da je gej.
To bi me stvarno iznenadilo.
Promatrajući taj račun, misli vam lete.
Što biste učinili da ste se vi dopisivali s profilima koje je otvorio
i otkrili da razgovarate s 20-godišnjim studentom St. John'sa?
Na što bi to potaklo osobu koja je to otkrila?
Bilo bi joj neugodno.
Bi li dovelo do razmišljanja: „Želim saznati tko stoji iza toga.”
„Želim upoznati tu osobu. Želim li nauditi toj osobi?”
Ne znam kako bi ljudi reagirali.
Jedna je teorija da je Josh upoznao nekoga na stranici za dopisivanje
i dogovorio nekakav susret uživo,
što bi objasnilo zašto je naglo otišao usred noći.
Možda se sastao s nekim koga nije dobro poznavao
i nešto mu se dogodilo.
Pregledali smo sve tadašnje prijave sigurnosnoj službi Sveučilišta St. John's.
Sigurnosnu službu čine zaštitari u kampusu.
Dakle, tražili smo prijave sumnjivih aktivnosti,
sumnjivih vozila, sumnjivih osoba
i osoba u kampusu koje nemaju veze s kampusom.
Pozornost su mi privukle dvije prijave.
U oba slučaja,
sigurnosna služba uočila je vozilo
na raznim lokacijama u kampusu tijekom dvije noći u 2002. godini,
prije Joshuina nestanka.
U kampusu postoji nekoliko mračnih, slabo osvijetljenih područja.
To su dijelovi na periferiji kampusa koji se ne koriste noću,
a koja su studentima služila za ljubavne i druge susrete.
Automobil je stalno bio na takvim mjestima.
U zapisniku sigurnosne službe stoji
da su prišli vozilu
i uočili muškarca studentske dobi
kako izlazi kroz suvozačka vrata i trči u mrak.
U prvom zapisniku napisali su samo da je ta osoba muškarac studentske dobi.
Nisu mogli vidjeti više od toga.
U drugom zapisniku stoji da su uspjeli razgovarati s muškarcem studentske dobi
koji je bio u suvozačkom sjedalu vozila.
U oba slučaja navodi se da suvozač nije identificiran.
Zapisnik sadrži konkretan opis vozila,
narančasti Pontiac Sunfire.
Imali su registarsku oznaku, opis vozila,
a jednom su ga zaustavili i razgovarali s tom osobom.
Rekao im je da je dovezao studenta.
Kontaktirali smo osobu iz zapisnika
i dao nam je isto objašnjenje,
da je samo dovezao studenta s drugoga kampusa.
Htjeli smo pronaći vozilo zbog mogućih forenzičkih dokaza
koji bi upućivali na kontakt s Joshuom.
Nažalost, nismo uspjeli jer je vozilo završilo na drobljenju.
Želimo identificirati studenta s kojim je bio,
pitati ga kako ga je upoznao i zašto su se sastali,
samo da vidimo je li kako povezano s Joshuinim nestankom.
Ako je ta osoba često dolazila u kampus,
želimo znati je li imala ikakav kontakt s Joshuom.
Također, željeli bismo razgovarati s bilo kim
tko je bio u kontaktu s čovjekom u narančastom Pontiac Sunfireu
ili bilo kojom osobom koja je došla u kampus
u to vrijeme, iz bilo kojeg razloga.
Istražitelji su provjerili muškarce s fotografija na Joshevom Yahoo! računu,
ali vlasnik Pontiac Sunfirea nije među njima.
Joshuine računalne aktivnosti, posebice korištenje Yahoo! Personalsa,
možda su pridonijele njegovu nestanku.
Izgledno je da je na stranici za upoznavanje tražio nekoga za susret
i mislim da je to najvjerojatnija teorija.
Na tvrdom disku vidjeli smo razne fotografije,
neke izravno povezane s Yahoo! Personals računom.
Voljeli bismo da nam ih javnost pomogne identificirati
kako bismo provjerili imaju li ti ljudi veze s Joshuom,
jesu li ga ikad upoznali
i zašto se pojavljuju na njegovom tvrdom disku.
Objesio sam Joshuinu fotografiju za sve koji prolaze ovom postajom
jer još imamo neriješen slučaj.
I moramo stalno podsjećati
da se ne smije zaboraviti.
Meni je osobno važan.
Razočaranje u ovom slučaju je...
Pred nama je dug i težak put.
Srećom, dobro su nas pripremili
da proslavimo zaključak
posljednjeg poglavlja prvog sveska naših života.
Ni u najgorim snovima nisam zamišljala da i nakon 20 godina
nećemo znati što mu se dogodilo.
Josh bi sad imao 39 godina
i pretpostavljam da bi bio odvjetnik, ako ne već i senator.
Išao bi na cijenjeni pravni fakultet, možda Yale,
a onda se vratio kući i otvorio odvjetnički ured.
Josh bi sad bio predsjednik SAD-a da nije nestao.
Ili na putu da postane predsjednik.
Uvijek sam govorila Joshu:
„Kad odrasteš i ostvariš veliku političku karijeru,
samo zapamti,
ja ću živjeti u zapadnom krilu palače,
a ocu ćeš izgraditi kolibu u šumi daleko na sjeveru.”
Rekao je da će ostvariti to za mene.
Josh je vjerojatno imao tajne.
Možda je zbog njih stradao. Ne znam.
Voljela bih da se javi osoba koja zna te tajne.
Da ih objelodani.
To nam je sin.
Želimo znati što mu se desilo. Volimo ga.
Bez obzira na sve, on je moj sin.
AKO IMATE INFORMACIJE O NESTANKU JOSHUE GUIMONDA,
NAZOVITE URED ŠERIFA OKRUGA STEARNS NA 320-259-3700
ILI POSJETITE UNSOLVED.COM
SLIJEDI U NERIJEŠENIM MISTERIJIMA
Sjećam se da je mama sanjala nekog čudnog tipa i ženu.
Vidjela sam tamnicu.
Radili su joj sadističke, bolesne stvari.
Mislim da je njezin duh htio stupiti u kontakt s nekim.
Mislim da želi da je pronađu.
Kako je brod otišao tako daleko? Što se dogodilo?
Očito nije ubijen u brodu. Nema nikakvih bioloških dokaza.
Ovo nije bilo samoubojstvo. Ovo je ubojstvo.
Sve je ispražnjeno. Samo su nestali.
Ništa nije ostalo. Nema uputa za otmicu.
Prijevod titlova: Filip Lažnjak